**ณัฐชา รัตน์ชยางคานนท์** หรือชื่อเดิม ณัฐชา ชยางคานนท์" (เกิดเมื่อวันที่ 31 มกราคม พ.ศ. 2540) ชื่อเล่น **กานต์** เป็นนักแสดงและนางแบบชาวไทยในสังกัดช่อง 7 เอชดีเกิดที่จังหวัดเชียงใหม่เธอเริ่มเข้าสู่ในวงการบันเทิงเข้าร่วมในการประกวดในเวทีไทยซุปเปอร์โมเดล 2020 พร้อมกับ คริส อาคริส เมื่อในปี พ.ศ. 2563 โดยเธอได้รับตำแหน่ง ไทยซุปเปอร์โมเดล 2020 ตำแหน่งพิเศษ Digital's Choice ภายหลังเธอได้ลงนามสัญญาเป็นนักแสดงในสังกัดช่อง 7 ได้รับโอกาสแสดงละครเรื่องแรกเรื่อง *เขยบ้านไร่ สะใภ้ไฮโซ*, และ *เสาร์ 5*เป็นต้น หลังจากนั้นเธอเป็นนางเอกละครก่อนข่าวเรื่องแรกละครรีเมคยอดนิยมเรื่อง *หงส์ฟ้า* แสดงคู่กับ ชาคริต บุญสิงห์

ประวัติ
-------

ณัฐชา รัตน์ชยางคานนท์ ชื่อเล่น กานต์ (ชื่อเดิม ณัฐชา ชยางคานนท์) เกิดเมื่อวันที่ 31 มกราคม พ.ศ. 2540 เป็นนักแสดงและนางแบบชาวไทย เกิดที่จังหวัดเชียงใหม่ มีพี่น้องทั้งหมด 4 คน พี่สาว 2 คน และพี่ชายฝาแฝด 1 คน รวมทั้งเธอที่เป็นบุตรคนเล็กของครอบครัว สำเร็จการศึกษาจาก คณะรัฐศาสตร์และรัฐประศาสนศาสตร์ สาขาวิชาการระหว่างประเทศ มหาวิทยาลัยเชียงใหม่

วงการบันเทิง
------------

ณัฐชาเริ่มเข้าสู่วงการบันเทิงจากเวทีการประกวดไทยซุปเปอร์โมเดล 2020 พร้อมกับ คริส อาคริส โดยเธอได้รับตำแหน่ง ไทยซุปเปอร์โมเดล 2020 และตำแหน่งพิเศษ Digital's Choiceภายหลังจึงได้เซ็นสัญญาเป็นนักแสดงในสังกัดช่อง 7 เอชดี มีผลงานละครเรื่องแรกคือ*เขยบ้านไร่ สะใภ้ไฮโซ* รับบทเป็น "ครูมิ้นท์"

ต่อมา ณัฐชาได้รับโอกาสเป็น 1 ใน 5 นางเอกจากเรื่อง*เสาร์ 5* รับบทเป็น "หมวดกุ้ง" แสดงคู่กับ สพล อัศวมั่นคง  และในละครเรื่องนี้ ทำให้เธอเริ่มมีชื่อเสียงจากแฟนคลับคู่จิ้นมากมาย

หลังจากนั้น ณัฐชาได้เป็นนางเอกละครก่อนข่าวเรื่องแรกคือ *หงส์ฟ้า* รับบทเป็น "หงส์ฟ้า / กะลา" แสดงคู่กับ ชาคริต บุญสิงห์  และได้เป็นนางเอกละครภาคต่อภาคสุดท้ายของละครชุด สาวน้อยในตะเกียงแก้ว คือ *มนตราตะเกียงแก้ว* รับบทเป็น "แม่มดเรนี่" แสดงคู่กับ เกียรติภูมิ บันลือชัยฤทธิ์ 

ด้วยฝีมือที่เจิดจรัส ณัฐชาจึงได้รับกระแสตอบรับที่ดีจากแฟนละครอย่างล้นหลาม ส่งผลให้เธอได้เป็นนางเอกละครหลังข่าวเรื่องแรกคือ *ฤทัยบดี* รับบทเป็น "ปานฤทัย" แสดงคู่กับ ภัทรพลฒ์ เดชพงษ์วรานนท์  และได้รับบทเป็นนางเอกละครหลังข่าวอีกหลายเรื่องอาทิ *ลางปริศนา*, *เงากามเทพ*, *ลวง* เป็นต้น

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

| ปี | เรื่อง | บทบาท |
| --- | --- | --- |
| 2565 | *เขยบ้านไร่ สะใภ้ไฮโซ* | ครูมิ้นท์ |
| *เสาร์ ๕* | ร้อยตรีหญิงเนตรนภา สุขวิไล (กุ้ง) |
| *หงส์ฟ้า* | หงส์ฟ้า / กะลา |
| 2566 | *ฤทัยบดี* | ปานฤทัย (ฤทัย / มายด์) / ช่อเอื้อง |
| *มนตราตะเกียงแก้ว* | เรนี่ ดำรงอิทธิ / แม่มดเรนี่ |
| 2567 | *ลางปริศนา* | บุญสิตา (กล้วย) |
| *เงากามเทพ* | ดอกเทียน บุญแช่ม / ดอกเทียน ทักษสุต (เทียน) |
| *ลวง* | วันเวฬา |

### ละครสั้น

| ปี | เรื่อง | บทบาท |
| --- | --- | --- |
| 2565 | *ฟ้ามีตา* ตอน เพื่อเธอ | พิมพ์ |

อ้างอิง
-------

1. ↑  "กานต์-ณัฐชา ชยางคานนท์" ไทยซุปฯ 2020 ใช้หลักพัฒนาตัวเองเสมอเดินหน้าสู่แวดวงบันเทิง
2. ↑  ‘กานต์-ณัฐชา’เผยชีวิตเปลี่ยนหลังคว้า‘ไทยซูเปอร์โมเดล 2020’
3. ↑  เปิดวาร์ป ‘กานต์ ณัฐชา’-‘กานต์ เมณิษา’ ส่องไลฟ์สไตล์สุดคูล 2 นางเอกน้องใหม่ ‘เสาร์ 5’
4. ↑  'โอ๊ต ชาคริต' ชวนลุ้นอุปสรรครัก 'กานต์ ณัฐชา' ใน 'หงส์ฟ้า'
5. ↑  สาวเชียงใหม่ "กานต์ ณัฐชา" คว้า "ไทยซูเปอร์โมเดล 2020 หนุ่มเทควันโดสุดหล่อ "อาคริส" ซิว "สมาร์ทบอย 2020"
6. ↑  กานต์ ณัฐชา รับบทเป็น ครูมิ้นท์ ในละคร เขยบ้านไร่ สะใภ้ไฮโซ
7. ↑  เปิดใจ "เกรท สพล" กับ "กานต์ ณัฐชา" และ "บิว ณัฐพล" รักสามเส้า "เสาร์ 5"
8. ↑  "กานต์-ณัฐชา" มาแรง! ดราม่าพา "หงส์ฟ้า" บินสูง ปีเดียวฟาด 5 เรื่อง
9. ↑  "กานต์-ณัฐชา" แฮปปี้เป็นแม่มดใน "มนตราตะเกียงแก้ว" ภูมิใจได้เติมฝันวัยเด็ก
10. ↑  "กานต์ ณัฐชา" หวานได้ บู๊ดี ขายขำทุกอีพี เป็น "นางเอก 100 มีม" ในละคร "ฤทัยบดี"

แหล่งข้อมูลอื่น
---------------

* ณัฐชา รัตน์ชยางคานนท์ ที่อินสตาแกรม